འབྲེལ་ཡོད་བོད་མི་ཞིག་གིས་བརྗོད་དོན།ཨ་མཆོག་ཕུལ་བྱུང་ལགས་བཙོན་གྲོལ་བྱུང་ཡང་།རྒྱ་ནག་གཞུང་གིས་ཁོང་ལ་མི་ལོ་གཅིག་གི་རིང་རིག་རྩལ་དགོང་ཚོགས་དང་འཁྲབ་སྟོན་སོགས་སུ་གླུ་ལེན་མི་ཆོག་པ་དང་།གླུ་གཞས་ཆེད་སྒྲིག་འོད་སྡེར་བཏོན་མི་ཆོག་པ།ཕ་ཡུལ་ཨ་མཆོག་དང་ཁ་བྲལ་ནས་ས་ཁུལ་གཞན་ལ་བསྐྱོད་མི་ཆོག་པ་དང་།གལ་སྲིད་བསྐྱོད་དགོས་བྱུང་ཚེ་ས་གནས་རྒྱ་ནག་གི་སྤྱི་བདེ་ལས་ཁུངས་ནས་ཆོག་མཆན་ཞུ་དགོས་བ་སོགས་ཀྱི་བཙན་བཀའ་བཏང་ཡོད་པ་མ་ཟད།ལྷག་དོན་མ་འོངས་བའི་ནང་ཆབ་སྲིད་ཁྲིམས་འགལ་གྱི་ནང་དོན་ཡོད་པའི་གླུ་བླངས་ཚེ་ཁྲིམས་ཐོག་ནས་ནམ་ཡང་གུ་ཡངས་མེད་པའི་ཉེན་བརྡ་བཏང་ཡོད་འདུག